CELEX: 32011R1114
Language: fi
Date: 2011-11-04 00:00:00
Title: Komission täytäntöönpanoasetus (EU) N:o 1114/2011, annettu 4 päivänä marraskuuta 2011 , Gabonista tuotaviin ihmisravinnoksi tarkoitettuihin tiettyihin kalastustuotteisiin sovellettavista suojatoimenpiteistä annetun asetuksen (EY) N:o 601/2008 kumoamisesta ETA:n kannalta merkityksellinen teksti

5.11.2011   
            
            
               FI
            
            
               Euroopan unionin virallinen lehti
            
            
               L 288/23
            
         KOMISSION TÄYTÄNTÖÖNPANOASETUS (EU) N:o 1114/2011,
   annettu 4 päivänä marraskuuta 2011,
   Gabonista tuotaviin ihmisravinnoksi tarkoitettuihin tiettyihin kalastustuotteisiin sovellettavista suojatoimenpiteistä annetun asetuksen (EY) N:o 601/2008 kumoamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan b alakohdan,
   sekä katsoo seuraavaa:
   
               (1)
            
            
               Komission asetusta (EY) N:o 601/2008 (2) sovelletaan tiettyihin Gabonista peräisin oleviin ihmisravinnoksi tarkoitettuihin kalastustuotteisiin. Siinä säädetään laboratoriotarkastuksista, jotka on tehtävä jokaiselle tällaisten kalastustuotteiden lähetykselle, jotta voidaan varmistaa, että noudatetaan tiettyjen elintarvikkeissa olevien vierasaineiden enimmäismäärien vahvistamisesta 19 päivänä joulukuuta 2006 annetussa komission asetuksessa (EY) N:o 1881/2006 (3) raskasmetalleille asetettuja raja-arvoja ja elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetussa Euroopan parlamentin ja neuvoston direktiivissä 95/2/EY (4) sulfiiteille asetettuja raja-arvoja. Kyseessä olevat suojatoimenpiteet otettiin käyttöön sen jälkeen, kun vuonna 2007 toteutetussa yhteisön tarkastuksessa oli havaittu Gabonin seurantajärjestelmässä olevan merkittäviä puutteita.
            
         
               (2)
            
            
               Elintarvike- ja eläinlääkintätoimisto teki heinäkuussa 2010 Gabonissa seurantatarkastuksen, jossa arvioitiin unioniin vietäviksi tarkoitettujen kalastustuotteiden tuotannossa käytettävä seurantajärjestelmä. Tarkastusryhmä havaitsi, että lainsäädäntö, viralliset valvontamenettelyt ja laboratorioiden suorituskyky ovat parantuneet. Laadittiin muutamia suosituksia, jotka osoitettiin Gabonille. Lisäksi Gabonissa tehdyt vientiä edeltävät tarkastukset antavat nyt asianmukaiset takeet ja mahdollistavat siten ihmisravinnoksi tarkoitettujen kalastustuotteiden tuonnin unioniin.
            
         
               (3)
            
            
               Koska asetuksessa (EY) N:o 601/2008 säädetyt tarkastukset eivät enää ole tarpeen, kyseinen asetus olisi kumottava.
            
         
               (4)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Kumotaan asetus (EY) N:o 601/2008.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä marraskuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 31, 1.2.2002, s. 1.
   
      (2)  EUVL L 165, 26.6.2008, s. 3.
   
      (3)  EUVL L 364, 20.12.2006, s. 5.
   
      (4)  EYVL L 61, 18.3.1995, s. 1.